cyanic-selkie/wikianc huggingface dataset:
Čatokvas konference Jūrmalā
Čatokvas konference Jūrmalā bija ASV—PSRS sabiedrības pārstāvju tikšanās konference, kas norisinājās Jūrmalā 1986. gadā no 15. līdz 20. septembrim. Tā iezīmēja jaunas vēsmas Padomju Savienības politikā, kā arī ir saistām ar Trešās atmodas procesa aizsākumiem Latvijas PSR.
Priekšvēsture
Astoņdesmitajos gados starp Padomju Savienību un ASV notikās virkne konferenču divpusējo attiecību jautājumos. Viena no šādu konferenču sērijām bija Čatokvas konferences, kuras norisinājās no 1985. līdz 1989. gadam. Savu nosaukumu konferences ieguva no Čatokvas institūta, kas kopā ar D. Eizenhauera Starptautisko attiecību institūtu sponsorēja un rīkoja konferences. Pirmā konference 1985. gadā notika Čatokvas institūtā, otrā 1986. gadā notika Jūrmalā, tad 1987. gadā atkal Čatokvā, 1988. gadā Tbilisī un noslēdzošā konference 1989. gadā notika Pitsburgas universitātē.
Norise
Konference bija iecerēta kā sabiedrisko darbinieku tikšanās, tomēr tajā tika runāts par dažādiem līgumiem, starptautiskajām attiecībām, lai arī tāds nebija konferences mērķis. Konferences laikā izcēlās vairāki incidenti, pirmkārt, saistībā ar VDK aizturēto amerikāņu žurnālistu Nikolasu Daņilovu, otrkārt, trimdas latviešu organizācija vērsa uzmanību uz Latvijas okupācijas problēmu. Viņi izmantoja arī Latvijas karodziņus, kurus gan viņiem atņēma vietējie drošības darbinieki.
Šoku konferencē radīja ASV prezidenta vecākā konsultanta Padomju Savienības jautājumos Džeka Metloka paziņojums, kuru viņš nolasīja skaidrā latviešu valodā, par to, ka ASV joprojām neatzīst Latvijas inkorporāciju Padomju Savienībā. Tas kļuva par nozīmīgu signālu latviešu nacionālās pašapziņas modināšanā. Džeks Metloks bija viens no pirmajiem starptautiski pazīstamajiem diplomātiem, kurš iestājies par Latvijas neatkarību.
Citoplazma
Citoplazma ir pusšķidra viela, kas veido šūnas iekšējo vidi. Tā sastāv no izšķīdinātām vienkāršajām olbaltumvielām un citām vielām, kas nepieciešamas šūnas darbībai. Nodrošina vielmaiņu šūnā un mijiedarbību starp organoīdiem.
Sastāvs
Citoplazmā atrodas kodols, organoīdi, pūslīši, citoskelets, ieslēgumi un tauku pilieni. Citoplazma sastāv no hialoplazmas, kas sastāv no ūdens, dažādām organiskām vielām (olbaltumvielām, lipīdiem, ogļhidrātiem) un neorganiskām vielām. Citoplazmā esošie organioīdi: endoplazmatiskais tīkls, ribosomas, Goldži komplekss, lizosomas, centrosoma, mitohondriji, plastīdas, vakuolas un speciālie organoīdi (miofibrillas, skropstiņas, vicas, mikrobārkstiņas, dažādi receptori). Citoplazma saista visus šūnas organoīdus, ieslēgumus, plazmatisko membrānu un kodolu vienā veselā sistēmā — dzīvā šūnā.
Baltijas Sieviešu basketbola līga
Baltijas Sieviešu basketbola līga ir basketbola čempionāts, kurā piedalās spēcīgākās Baltijas valstu sieviešu basketbola komandas. Līga ir dibināta 1994. gadā.
Reflektors
Reflektors (spoguļteleskops) ir optiskā teleskopa paveids, kura objektīvs ir ieliekts sfērisks vai parabolisks spogulis. Pirmo reflektoru uzbūvēja Īzaks Ņūtons 1668. gadā.
Halaha
Halaha (he), aškenazu izrunā Alaha, ir nosaukums, kas dots visam jūdaisma reliģisko likumu kopumam. Tas sevī iekļauj Torā minētos 613 baušļus, Talmūda likumus, rabīnu atzinumus, kā arī paražas un tradīcijas.
Jūdaismā likumi tradicionāli netiek dalīti reliģiskos un ikdienas. Tie attiecas uz visām dzīves situācijām. Halaha dažreiz tiek tulkota kā "ebreju likumi", bet precīzāks tulkojums būtu "ceļš". Halaha nosaka reliģiska ebreja dzīves gājumu.
Vēsturiski Halaha ebreju sabiedrībā kalpoja kā pašiem savu autonomu likumu krājums. Mūsdienās halahas ievērošana ir tīri brīvprātīga izvēle, kas raksturīga ortodoksālajam jūdaismam.
Kas? Kur? Kad?
'''Kas? Kur? Kad?''' (ru) ir intelektuāla televīzijas spēle, kuru pārraida Krievijas televīzijas Pirmais kanāls.
Vēsture
Raidījumu 1975. gadā izveidoja Vladimirs Vorošilovs (1930—2001). Sākotnēji Kas? Kur? Kad? bija spēle, kurā divas ģimenes spēlēja viena pret otru. Filmēts tika mājās pie katras ģimenes. 1976. gadā spēlē sāka izmantot "vilciņu" ar bultām, kas tika iegriezts, lai varētu izvēlēties, kurš atbildēs uz jautājumu. Spēle vairs nenotika starp ģimenēm, bet tika veidota televīzijas jauniešu kluba formātā. Parādījās spēles vadītājs. Tā kā spēles veidotājam Vladimiram Vorošilovam tajā laikā bija aizliegts uzstāties televīzijā, tad pašu pirmo raidījumu vadīja Aleksandrs Masļakovs. Visus nākamos raidījumus (bieži vien aizkadrā) tomēr vadīja Vladimirs Vorošilovs, līdz pat savai nāvei 2001. gadā. Pēc tam raidījuma vadīšanu pārņēma Vorošilova audžudēls Boriss Krjuks.
Kopš 1986. gada spēles tika translētas tiešraidē. Sākot no 1990. gada TV spēles notika paviljonā "Mednieku mājiņa", kas atrodas Maskavas ainavu parkā Нескучный сад.
Sākoties Krievijas 2022. gada iebrukumam Ukrainā, kopš 2022. gada 3. aprīļa spēles vairs nenotika tiešraidē. Ierakstos piekrita piedalīties tikai Andreja Kozlova komanda un astoņi dalībnieki kopumā no sešām citām komandām. Līdz ar to tika komplektētas jaunas komandas un saīsināta sezona. Lai arī raidījuma redaktori uzskatīja, ka raidījums ir ārpus politikas, tomēr politisku uzskatu dēļ spēlētāju komandas sašķēlās un atsevišķi spēlētāji pameta raidījumu.
Vingrošana 2008. gada vasaras olimpiskajās spēlēs
Vingrošanā 2008. gada vasaras olimpiskajās spēlēs tiek sadalīti 18 medaļu komplekti. Sacensības notiek no 9. līdz 24. augustam, Pekinas nacionālajā iekštelpu stadionā, Pekinā.
Andrejs Prohorenkovs
Andrejs Prohorenkovs (dzimis 1977. gada 5. februārī) ir bijušais Latvijas futbolists, uzbrucējs.
Vingrošana 2008. gada vasaras olimpiskajās spēlēs
Sacensību formāts
Sacensības notiek šādās disciplīnās
Andrejs Prohorenkovs
Savu karjeru viņš iesāka spēlējot dažādās Latvijas komandās, taču jau 19 gadu vecumā pārcēlās uz Poliju, kur 5 gadus spēlēja dažādās zemāko līgu komandās. 2001. gadā Prohorenkovs nokļuva Izraēlas komandā Maccabi Kirigati, bet pēc gada - Telavivas "Maccabi", kuras sastāvā viņu arī pamanīja Latvijas futbola izlases treneris Aleksandrs Starkovs. Savu pirmo spēli valsts izlasē Prohorenkovs aizvadīja 2002. gada oktobrī pret Poliju. 2004. gadā Andrejs Prohorenkovs Latvijas izlases sastāvā piedalījās Eiropas čempionātā Portugālē. Pēc turnīra viņš nonāca Maskavas Dinamo, taču nespēja iekļūt pamatsastāvā un tika izīrēts uz savu iepriekšējo komandu Maccabi. 2006. gada sezonas otrajā pusē viņš atgriezās Latvijā un spēlēja FK Jūrmala sastāvā, bet gada beigās noslēdza līgumu ar Spānijas Racing de Ferrol. Pēc pussezonas Spānijā, Prohorenkovs pievienojās Grieķijas 2. līgas klubam Ionikos. Visas savas karjeras laikā Prohorenkovs ir spēlējis 13 dažādos klubos un nekad nav palicis nevienā komandā ilgāk kā 2 sezonas, jo neapmierināja kluba vadību.
Karjeru Prohorenkovs noslēdza 2016. gadā pēc divu gadu spēlēšanas savas dzimtās pilsētas klubā FK Ogre.
Kas? Kur? Kad?
Noteikumi
Kopš pirmā raidījuma noteikumi ir ļoti mainījušies. 1970. un 1980. gados spēles balvas bija grāmatas. Kopš 1991. gada ziemas sezonas spēle mainījās no "intelektuālā kluba" formāta uz "intelektuālo kazino". Programmas moto bija frāze “Intelektuālais kazino ir vienīgā vieta, kur katrs var pelnīt naudu ar savu prātu”. Spēles galds bija sadalīts sarkanos un melnos sektoros, un katram jautājumam bija sava vērtība rubļos. Kopš 2001. gada spēlētāji vairs nevarēja nopelnīt naudu, bet to varēja TV skatītāji, kas bija uzdevuši saistošākos jautājumus. Laimesta summa bija atkarīga no telefonbalsošanas rezultāta tiešraides laikā. Atšķirība starp to skatītāju skaitu, kuri zvanīja, kuriem patika jautājums, un tiem, kuriem nepatika jautājums, bija skatītāja laimesta summa.
Pašlaik šajā raidījumā piedalās vairākas spēlētāju komandas, kuras vairāku raidījumu gaitā sacenšas. Komanda ar labāko rezultātu iekļūst sezonas finālā. Gadā notiek četras raidījumu sezonas — katra savā gadalaikā. Komandā ir seši spēlētāji. Spēlētāju komanda sacenšas ar skatītāju komandu. Skatītāju komanda ir cilvēki, kuri iesūtījuši jautājumus, kas atlasīti raidījumam un tiek uzdoti spēlētāju komandai. Raidījuma gaitā tiek griezts vilciņš, lai katru reizi izvēlētos vienu no 12 skatītāju iesūtītajiem jautājumiem. Jautājuma apdomāšanai ir dota viena minūte, tomēr, ja spēlētāju komanda uz kādu jautājumu spēj atbildēt uzreiz, tad ietaupīto minūti vēlāk var izmantot citam jautājumam kā papildus laiku. Dažkārt var gadīties jautājumu "blics" — jāatbild uz trim jautājumiem pēc kārtas, un katram ir dotas 20 sekundes. Vēl var arī gadīties 13. sektors, kur dators izvēlas vienu no interneta lietotāju iesūtītajiem jautājumiem. Spēle turpinās, kamēr viena no divām komandām (spēlētāji vai skatītāji) pirmā iegūst 6 punktus.
Balvas
Labākie spēlētāji sezonas noslēgumā var iegūt "Kristāla pūci" (balva dibināta 1984. gadā). Gada noslēgumā labākais spēlētājs iegūst "Briljanta pūci" (dibināta 2002. gadā). Divas reizes (2008. un 2010. gadā) uzvarētāju komandai ir piešķirta "Kristāla ligzda" (pa kristāla pūcei katram spēlētājam).
Kopš 1995. gada spēles jubilejas gados kāds no spēlētājiem iegūst goda titulu "Maģistrs". 2008. gads (33. gads kopš spēles sākuma) balsojot arī tika atzīts par jubilejas gadu. "Maģistra" goda titulu atkal piešķīra vēl pēc desmit gadiem — 2018. gadā.
Maģistri
"Maģistra" goda nosaukumi piešķirti pieciem labākajiem spēlētājiem:
Pleistocēns
Pleistocēns bija kainozoja ēras kvartāra perioda epoha, kas ilga no 2,588 miljona līdz aptuveni 12 000 gadiem pirms mūsdienām un ietvēra Zemes pēdējo periodu ar vairākiem glaciāliem (apledojumiem).
Pirms pleistocēna bija pliocēna epoha. Pleistocēna beigas raksturoja Jaunākais ledus periods, un pēc tā sekoja holocēna epoha, kas turpinās arī mūsdienās. Pleistocēnam arheoloģijā atbilst paleolīts.
Indekss (datubāze)
Datubāzes indekss ir datu struktūra, kas uzlabo datu ieguves ātrumu no datu bāzes tabulām, bet palēnina datu ierakstīšanu datu bāzes tabulās, kā arī šādas tabulas aizņem vairāk vietas. Indeksu var izveidot, izmantojot vienu vai vairākas datu bāzes tabulas kolonnas, kas paātrinās piekļuvi gan nejauši sakārtotiem datiem, gan arī sakārtotiem. Indeksi diskā parasti aizņem mazāk vietas, nekā dati, uz kuriem tie attiecas, kas dod iespēju uzglabāt indeksus atmiņā tabulām, kuru dati ir pārāk lieli, lai tās pašas uzglabātu atmiņā.
Relāciju datu bāzēs, indekss ir kopija no daļas tabulas datu. Dažas datubāzes paplašina šo funkcionalitāti, ļaujot izveidot indeksus, kas balstās uz funkcijām vai izteiksmēm.
Indeksu var definēt kā unikālu vai ne-unikālu. Unikālais indekss darbojas kā tabulas ierobežojums, neļaujot dublēt ierakstus indeksā un, līdz ar to, attiecīgajā tabulā.
Indeksu arhitektūra
Indeksu arhitektūras var tikt klasificētas kā klasterotas un neklasterotas.
Neklasterots
Dati eksistē nejauši izvēlētā secībā, bet indekss norāda loģisko kārtību. Datu rindas var būt nejauši izkaisītas pa visu tabulu. Neklasterotā indeksa koks satur indeksa atslēgas sakārtotā veidā, kur lapas līmenis indeksa kokā satur norādi uz datu lapu un rindas numuru datu lapā. Neklasterotā indeksā
Klasterots
Klasterošana izmaina datu blokus noteiktā secībā, lai tie atbilstu indeksam, tā nodrošinot, ka dati tiek glabāti jau sakārtoti. Tādēļ ir iespējams izveidot tikai vienu klasterotu indeksu katrai datubāzes tabulai. Klasterotie indeksi spēj ārkārtīgi palielināt datu nolasīšanas ātrumu, bet, parasti tikai tādos gadījumos, kur dati tiek lasīti secīgi vai arī pretējā secībā, kā tie norādīti klasterotajā indeksā.
Tā kā fiziski dati ir sakārtoti jau uz diska, tas nozīmē, ka nākamais vai iepriekšējais ieraksts ir tieši aiz vai pirms konkrētā ieraksta un tādējādi tiek ietaupīts laiks, kas būtu jāpatērē, pāršķirot datu lapas.
Lietotnes un ierobežojumi
Indeksi ir lietderīgi daudzām lietotnēm, taču tie nāk ar ierobežojumiem. Apskatīsim šādu SQL priekšrakstu: SELECT first_name FROM people WHERE last_name = 'Smith';. Lai apstrādātu šādu priekšrakstu, bez indeksa, datu bāzes lietojumprogrammai ir jāvadās pēc last_name kolonnas, katrā rindā, kas atrodas galdā (kas ir pazīstama kā pilna galda nolasīšana). Savukārt ar indeksu datu bāze vienkārši sekos B-koka datu struktūrai līdz atradīs ierakstu "Smith". Šis process ir daudz ātrāks kā pilna galda nolasīšana.
Kolonnu kārtība
Piemēram, iztēlojoties telefona grāmatu, kurā telefona numuri sakārtoti pēc pilsētas un pēc tam pēc uzvārda, zinot pilsētu, viegli atrast visus telefona numurus šajā pilsēta, bet, zinot uzvārdu, atrast visus telefona numurus ir samērā grūti.
Bitmap indekss
Bitmap indekss ir speciāls indeksa tips, kas glabā lielāko daļu tā datus kā bitu masīvus (bitmap) un uz lielāko daļu pieprasījumu datus atrod izpildot bitu loģiskās operācijas uz šiem masīviem. Visplašāk izmantotie indeksi, piemēram, B-Koks, ir visefektīvākie, ja vērtības šajos indeksos atkārtojas maz vai neatkārtojas vispār.
Blīvais indekss
Blīvais indekss datubāzēs ir datne, kurā glabājas atslēgu un norāžu pāri, kas norāda uz katru ierakstu datu datnē. Katra atslēga ir saistīta ar konkrētu norādi, kas norāda uz datu ierakstu. Klasterotajos indeksos ar atslēgam, kas atkārtojas, blīvais indekss norādīs uz pirmo ierakstu ar šādu atslēgu.
Retais indekss
Retais indekss datubāzēs ir datne, kurā glabājas atslēgu un norāžu pāri, kas norāda uz katru datu bloku datu datnē. Katra atslēģa ir saistīta ar konkrētu norādi, kas norāda uz datu bloku. Klasterotajos indeksos ar atslēgām, kas atkārtojas, retais indekss norādīs uz zemāko meklējamo atslēgu katra blokā.
Apgrieztais indekss
Apgrieztais indekss apgriež atslēgas vērtību, pirms to ievada indeksā. Piemēram, vērtība 123456 kļūst par 654321 indeksā. Vērtības apgriešana kļūst izteikti noderīga, kad tiek indeksēti secīgi dati (piemēram, skaitļu virkne)
Indeksu ieviešana
Indeksus var ieviest izmantojot dažādas datu struktūras. Populārakie indeksi ir sabalansētie koki, B-koki un jaucējfunkciju rezultāti.
Trolla
Trolla (no) ir Norvēģijas vissezonas polārstacija Antarktīda. Izvietojusies uz Jūtulsesena nunataka Jelsvika kalnos 235 km no okeāna piekrastes. Izveidota 1989./1990. gada sezonā kā vasaras stacija un nosaukta pēc apkārtējiem kalniem, kas atgādinājuši troļļus no skandināvu mitoloģijas.
Sākotnēji stacijas platība bija 100 m² un tā bija paredzēta astoņu cilvēku izmitināšanai. 2004./2005. gada sezonā stacija tika paplašināta, izbūvējot papildus 300 m² korpusu un pārveidojot staciju vissezonas lietošanai. Stacijas oficiālajā atklāšanā piedalījās Norvēģijas karaliene Sonja.
Kanāriju Salas
Kanāriju salas ir vistālākais jaunās Eiropas punkts, tās no Āfrikas kontinenta rietuma piekrastes šķir 108 kilometri, bet no Spānijas salas atrodas aptuveni 1500 kilometru attālumā. Arhipelāgs sastāv no šādām salām kā Tenerife, Fuerteventura, Grankanārija, Lansarote, Palma, Gomera un Eljerro salām. Lai gan sešas mazās Činiho arhipelāga salas arī atrodas Kanāriju salu sastāvā, tās piemin reti. Galvenokārt tas ir saistīts ar to, ka tikai La Graciosa sala ir apdzīvota un tajā dzīvo vairāk nekā 600 cilvēki.
2011. gadā Kanāriju salās dzīvoja 2,12 miljoni iedzīvotāju, tādējādi tas ir astotais lielākais Spānijas autonomais apgabals pēc iedzīvotāju skaita. Kopš 1982. gada Kanāriju salas ir iekļautas NATO, bet kopš 1986. gada tā ir arī Eiropas Savienības teritorija. Kanāriju salās tāpat kā Spānijā lieto eiro.
Kanāriju salu administratīvais prezidents ir Paulino Rivero, bet katru no septiņām lielākajām salām pārvalda sava padome. Kanāriju salu galvaspilsētas ir Santakrusa de Tenerife un Laspalmasa de Grankanārija, no kurām lielākā pilsēta ir Laspalmasa de Grankanārija.
Vēsture
Pirmie Kanāriju salu iedzīvotāji ir bijuši guanči, kuri dzīvojuši diezgan noslēgtu dzīvi. Guanči minēti feniķiešu, grieķu un romiešu rakstiskajos avotos. Salu pirmiedzīvotāji cieta no nemitīgiem arābu iebrukumiem. Franču pētnieks Jean de Bethencourt 1402. gadā kļuva par ekspedīcijas vadītāju un devās uz salu. Viņš izkāpa Lansarotes salas ziemeļu puses krastā. No tās viņš tālāk ieņēma Fuerteventuru un Jerro. Gomeras, Grankanāras, Tenerifes un Palmas iedzīvotāji pretojās spāņu iebrukumam gandrīz simts gadus, tomēr 1495. gadā Kanāriju salas neizturēja un padevās spāņu spiedienam.
Bagātās salas piesaistīja visas Eiropas tirgotāju un dēkaiņu uzmanību. Kristofora Kolumba 1492. gadā atklātie jaunie kuģošanas ceļi palielināja Kanāriju salu nozīmi.
Līdz 19. gadsimtam salu valdības centrs atradās Grankanārijā. Palmas salas galvaspilsētas ostā, krājumu papildināšanai pirms tālā jūrasbrauciena piestāja visi Eiropas kuģi, kas devās jauno zemju meklējumos, bet vēlāk pēc Amerikas un Rietumindijas ceļa atklāšanas piestāja arī visi tie kuģi, kuri devās uz jaunajiem kontinentiem.
20. gadsimta sākumā divas Kanāriju salu lielākās pilsētas — Laspalmasa Grankanārijas salā un Santakrusa Tenerifes salā — sāka sacensties savā starpā par to, kurai ir vairāk tiesību būt par salas galvaspilsētu. Šā strīda dēļ izveidojās divas provinces, Austrumu un Rietumu un arhipelāgā ir divas galvaspilsētas.
No 1936. gada līdz 1975. gadam Kanāriju salās (izņemot Palmas salu), tāpat kā visā Spānijā, valdīja ģenerāļa Franko režīms. Pēc viņa nāves sākās demokratizācijas process un strauja ekonomikas augšupeja. 1982. gadā Kanāriju salas ieguva autonomiju. Kopš 1982. gada Kanāriju salas kā Spānijas autonomais apgabals ir iekļautas NATO, bet kopš 1986. gada ir arī Eiropas Savienības teritorija.
Ģeogrāfija
Kanāriju salas ir Spānijas Karalistes autonomais apgabals, ko veido septiņas lielas un sešas mazas vulkāniskas izcelsmes salas, kas atrodas Atlantijas okeānā. Salas sastāv pārsvarā no vulkāniskas izcelsmes ieža — bazalta. Salu kopējā platība ir 7 493 km2 un tās aizņem 1,5% no Spānijas kopējās platības. Tās ir vistālākais jaunās Eiropas teritorija, tās no Āfrikas kontinenta rietuma piekrastes šķir 108 kilometri, bet no Spānijas kontinentālās daļas šķir aptuveni 1500 kilometri.
Tenerifes ir lielākā un apdzīvotākā Kanāriju arhipelāgā. Grankanārija ir otrā lielākā sala pēc iedzīvotāju skaita Kanāriju salām un trešā lielākā starp Spānijai piederošajām salām. Fuerteventura ir otrā lielākā sala Kanāriju salu arhipelāgā pēc platības.
Klimats
Visa gada garumā Kanāriju salās ir silti un vidējā gaisa temperatūra svārstās no 18 °C līdz 24 °C grādu robežās, bet gaisa temperatūra Atlantijas okeānā svārstās no 19 °C līdz 20 °C grādu robežās. Šādu maigu un siltu klimatu nosaka ģeogrāfiskais tuvums Āfrikas kontinentam, siltajai Golfa straumei un vējš, kas pāri Atlantijas okeānam nemitīgi pūš no Sahāras tuksneša. Vidējais nokrišņu daudzums gadā sasniedz no 300-500 mm.
Dažādais ģeogrāfiskais izvietojums un savdabīgais reljefs ir iemesls tam, ka katrā salā klimats ir atšķirīgs, sākot ar maigu un mitru, līdz siltam un sausam.
Ekonomika
Galvenā ekonomikas nozare Kanāriju salās ir tūrisms, kas veido 32% no Kanāriju salu IKP. Katru gadu vidēji Kanāriju salas apmeklē divpadsmit miljoni tūristu.
Mihails Psells
Mihails Psells (, dzimis 1017. vai 1018. gadā, miris 1078. gadā, pēc citām ziņām bijis dzīvs 1096. gadā) bija bizantiešu mūks, politiķis, vēsturnieks, filozofs. Vēsturiskā sacerējuma "Hronogrāfija" autors, kurā aprakstījis Bizantijas vēsturi no 976. līdz 1078. gadam.
Lielākā daļa no Mihaila Psella biogrāfijas zināma no viņa rakstiem. Kalpojis deviņiem Bizantijas imperatoriem, pie dažiem ļoti augstos valsts amatos. Viens no pirmajiem, kurš Viduslaikos atdzīvināja interesi par Platonu. Kādu laiku mācīja Konstantinopoles universitātē. Rakstījis par daudzām zinātniskām, filozofiskām un reliģiskām tēmām, cita starā devis dēmonu klasifikāciju. Rakstījis arī epitāfijas, panegirikus, bēru himnas un runas.
Refraktors
Refraktors (lēcu teleskops) ir optiskā teleskopa paveids, kura objektīvs sastāv no vienas vai vairākām lēcām.
Refraktors ir teleskops, kas lauž vai liec gaismu, izmantojot lēcas. Šis lauzums liek paralēliem gaismas stariem saplūst fokusa punktā un tiem, kas nav paralēli, lūzt fokālajā plaknē. Tas dod iespēju redzēt tālus objektus skaidrāk un palielināti. Refraktori ir līdzīgi mikroskopiem. Monokulārs ir refraktora paveids.
Parastajiem refraktoriem ir divas lēcas — objektīva un okulāra lēca. Objektīva lēca sastāv no diviem stikla gabaliem ar dažādu izkliedētspēju. Lēcu izliekumi ir izstrādāti tā, lai ierobežotu krāsu un sfērisko novirzi. Objektīva lēca ir izliekta, tas nozīmē, ka tās vidusdaļa ir biezāka, bet malas — plānākas. Šīs lēcas tiek izmantotas arī fotoaparātos, lai sakopotu gaismu vienā punktā, izveidojot reālu attēlu. Otra lēca, kas izmantota šajā teleskopā, ir okulāra lēca, kas palielina attēla izmēru kā ar palielināmo stiklu. Kad gaisma ceļo cauri objektīva lēcai, gaisma lūst un izveido reālu attēlu tuvu okulāra lēcai, tad tā palielina attēlu.
Vēsture
Vissenākie teleskopi bija tieši refraktori, ieskaitot slaveno un ļoti vienkāršo teleskopu, ko izgatavojis un izmantojis Galileo Galilejs 17. gadsimta sākumā. Ar to Galilejs atklājis četrus Jupitera pavadoņus.
Dikss
Dikss var būt:
Staņislavs Koņuhovs
Staņislavs Koņuhovs (Станислав Николаевич Конюхов; dzimis, miris ) bija Ukrainas raķešbūves konstruktors, zinātnieks, Ukrainas Varonis. No 1990. gadiem bijis Južnoje konstruktoru biroja galvenais konstruktors un direktors.
Hokeja slavas zāle
Hokeja slavas zāle (fr) ir hokeja vēsturei veltīts muzejs un slavas zāle. Tā atrodas Toronto, Kanādā. Slavas zālē tiek uzņemti izcili, nopelniem bagāti hokejisti, treneri, tiesneši un hokeja funkcionāri. Tā tika dibināta 1943. gadā. Līdz 2022. gadam slavas zālē ir uzņemtas 417 ar hokeju saistītas personas.
Muzeja telpās atrodas arī IIHF slavas zāle.
Jurģis Pučinsks
Jurģis Pučinsks (dzimis ) ir bijušais Latvijas futbola pussargs, šobrīd futbola treneris. Lielāko karjeras daļu aizvadījis Dinaburg FC komandā. Pučinsks aizvadīja arī 14 spēles Latvijas izlasē.
Pēc spēlētāja karjeras beigšanas strādāja "Dinaburg FC" par treneri. 2009. gadā kļuva par FC Tranzīts treneri. No 2012. līdz 2015. gadam bijis FK Ventspils galvenais treneris.
AutoCAD
AutoCAD ir lietojumprogramma, kas paredzēta datorizētajai projektēšanai(CAD), kur ir iespējams rasēt gan 2D, gan 3D objektus. To izstrādājis un pārdod Autodesk, Inc. Programma pirmo reizi izdota 1982. gada decembrī, AutoCAD bija viena no pirmajām CAD programmām kas instalēta uz personālajiem datoriem, jo īpaši IBM PC. Tajā laikā vairums citu CAD programmu darbojās uz lieldatoriem vai mini-datoriem, kas katram lietotājam bija saistīti ar grafikas datoru termināli.
Vēsture
AutoCAD atvasināts no programmas, ko sauca Interact, tā tapusi patentētā valodā (SPL) un darbojās uz Marinchip Systems 9900 datoriem. Marinchip piederēja Autodesk līdzdibinātājiem Džonam Volkeram (John Walker) un Denam Dreikam (Dan Drake). Kad tika izveidota Marinchip Software Partners, ko vēlāk pārdēvēja par Autodesk, tika nolemts Interact pārprogrammēt C un PL/1 valodās. Galu galā, PL/1 versija bija neveiksmīga. Tajā laikā C versija bija viena no vissarežģītākajām programmām šajā valodā, Autodesk nācās strādāt ar kompilatoru izstrādātāju (Lattice), lai panāktu kompilatora uzlabojumus, nepieciešamus AutoCAD darbībai. Sākotnējā AutoCAD programmā tika izmantotas primitīvas vienības — līnijas, polilīnijas, apļus, lokus, un tekstu — lai no tām varētu veidot sarežģītākus objektus. Kopš 90. gadu vidus, AutoCAD ir atbalstījusi pēc pasūtījuma gatavotus objektus, izmantojot savu C++ Application Programming Interface (API). Mūsdienās AutoCAD ietver pilnu pamata cietās modelēšanas komplektu un 3D rīkus. Kopā ar AutoCAD 2007 parādījās uzlabota 3D modelēšana, kas nozīmēja labāku navigāciju, strādājot 3D vidē. Turklāt, kļuva vieglāk rediģēt 3D modeļus. AutoCAD programmā tika iekļauta renderēšanas sistēma mental ray engine, ļaujot veikt kvalitatīvu renderēšanu. AutoCAD 2010 ieviesa funkcionāli pārredzamu saskarni un virsmas modelēšanu. Jaunākais AutoCAD izlaidums ir AutoCAD 2012 Windows un Apple Mac. Šis ir 26. galvenais AutoCAD izlaidums Windows operētājsistēmai, un otro gadu pēc kārtas AutoCAD kas paredzēts Mac.
Failu formāti
AutoCAD pamata faila formāts .DWG un, mazākā mērā, tā apmaiņas faila formāts .DXF, faktiski ir kļuvuši par standartu CAD datu savstarpējai izmantošanai. AutoCAD programmā pēdējos gados ir ietverts formāts .DWF, kas izstrādāts CAD datu publicēšanai. 2006. gadā Autodesk lēsa aktīvu .DWG datņu skaitu pāri vienam miljardam. Autodesk ir aplēsis kopējo esošo *.dwg failu skaitu pārsniedzam trīs miljardus.
Valodas
AutoCAD un AutoCAD LT ir pieejamas angļu, vācu, franču, itāļu, spāņu, japāņu, korejiešu, ķīniešu vienkāršotajā, ķīniešu tradicionālā, krievu, čehu, poļu, ungāru, Brazīlijas portugāļu, dāņu, holandiešu, zviedru, somu, norvēģu un vjetnamiešu valodās. Tulkojuma apjoms svārstās no pilnīgas programmas tulkojuma līdz dokumentācijas tulkojumiem.
Paplašinājumi
AutoCAD atbalsta vairākas API, kas paredzētas AutoCAD pielāgošanai un automatizācijai. Tās ietver AutoLISP, Visual LISP , VBA, .NET un ObjectARX. ObjectARX ir C++ klasšu bibliotēka, kas arī bija par pamatu produkta AutoCAD funkcionālai paplašināšanai speciālās jomās, lai radītu tādus produktus kā piemēram, AutoCAD Architecture, AutoCAD Electrical, AutoCAD Civil 3D.
AutoCAD bāzes produkti
Autodesk ir arī izstrādājusi dažas bāzes programmas, konkrētu jomu uzlabošanai.
AutoCAD Architecture (agrāk Architectural Desktop), ir labākais risinājums arhitektiem. Projekta dokumentācijas, rasējumu un sarakstu izveide ir ātrāka, jo ir automatizēti laikietilpīgie procesi šo darbību veikšanai. AutoCAD Architecture projektēšanas procesā izmanto arhitektoniskos objektus, kuriem piemīt dinamiskas īpašības un intelektuālas funkcijas, piemēram, sienām var mainīt augstumu, garumu un platumu, kā arī pie sienām piesaistītie logi tiks pārvietoti kopā ar sienu.
Civil Design, Civil Design 3D, un Civil Design Professional ir programmatūra, kura paredzēta ceļu, komunikāciju un zemes plānojuma projektēšanai. Programma ir balstīta uz AutoCAD platformas, kas ievērojami atvieglo Civil 3D programmas apguvi, jo projektēšanas process ir līdzīgs kā projektējot ar AutoCAD. Civil 3D ietver vairākus speciālus rīkus un funkcijas, kas domātas ceļu, komunikāciju un ainavas plānošanai, analizēšanai un projektēšanai. AutoCAD Civil 3D programmā visi objekti ir dinamiski saistīti, kas novērš neuzmanības kļūdu veidošanos iespējas. Veicot izmaiņas kāda projektā vietā, tās atspoguļojas arī citur rasējumā, piemēram, ja ceļa trase plānā tiek pārbīdīta, tad automātiski izmainās tās griezums pa esošās zemes virsmu, kas redzams rasējumā tūlīt pēc trases pārbīdīšanas.
AutoCAD Map 3D ir vadošā ģeogrāfiskās informācijas sistēmu (ĢIS) platforma, kura apvieno sevī tradicionālos AutoCAD rasēšanas rīkus un jaunākās ĢIS tehnoloģijas. AutoCAD Map 3D lielākā priekšrocība ir ĢIS datu lietošana ierastajā AutoCAD vidē, kas būtiski uzlabo darba ātrumu un ļauj redzēt un rediģēt informāciju pierastā skatā. Pieejami arī dažādi analīzes rīki ĢIS datu pētīšanai, kas ļauj darboties efektīvāk un kvalitatīvāk. Ar AutoCA® Map 3D iespējams izveidot un rediģēt tematiskās kartes no dažāda veida uzmērījumu datiem. Iespējams arī iegūt kvalitatīvas karšu izdrukas. ,
Piemēri CAD lietojumprogrammām specifiskās nozarēs:
AutoCAD LT
AutoCAD LT ir AutoCAD zemākas izmaksas versija, kaut arī tai ir ierobežotas iespējas. Tā pirmo reizi tika izdota 1993. gada novembrī. AutoCAD LT cena bija 495 dolāri, kas kļuva par AutoCAD kompānijas vēsturē pirmo produktu ar cenu zem 1000 dolāriem. Papildus tam ka AutoCAD LT pa tiešo pārdod Autodesk, to var iegādāties datoru veikalos, atšķirībā no AutoCAD pilnās versijas, kas ir jāiegādājas no oficiāliem Autodesk dīleriem. Autodesk izstrādātais AutoCAD LT ir pamata CAD pakete, kas veidota, lai to varētu iegādāties par salīdzinoši zemāku cenu un tas varētu konkurēt tirgū. Sākot ar 2011. gadu AutoCAD LT mazumtirdzniecības cena ir pieaugusi līdz 1200 dolāriem. Kaut arī pastāv simtiem nelielu atšķirību starp pilno AutoCAD paketi un AutoCAD LT, programmatūras funkcijās ir dažas būtiskas atšķirības :
AutoCAD WS
2010. gadā Autodesk izlaida savu pirmo AutoCAD mobilo lietotni AutoCAD WS. Mobilā piemērošana ļauj lietotājiem skatīt, rediģēt un dalīties ar savu darbu, lai kur tie ietu. Tā ir interneta lietotne, ar kuras palīdzību iespējams apskatīt, rediģēt un koplietot DWG failus, izmantojot tikai interneta pārlūkprogrammas. AutoCAD WS tika izveidots, lai nozaru speciālistiem — arhitektiem, projektētājiem, inženieriem būtu iespēja piekļūt saviem rasējumiem no jebkura datora vai mobilā telefona. Lietotni var lejupielādēt par brīvu no App Store priekš iOS vai no Amazon Appstore priekš Android. Lai izmantotu mobilo lietotni, ir nepieciešama licence. Gan android, gan IOS versijas ļauj lietotājiem saglabāt failus tiešsasaistē un, ja nav pieejams internets, nesasaistē. Autodesk arī paziņoja par nākotnes plāniem, lai saglabātu lielāko daļu savu programmatūru mākoņdatos (cloud computing), sākot ar AutoCAD WS mobilo lietotni.
Autodesk oficiāli izlaida savu iOS mobilo lietotni 2010. gada septembrī. Tas bija mobilo lietotņu mārketinga sākums. Kopš tā laika ir izdotas lietotnes ne tikai iPhone, bet arī iPod Touch, iPad, Android tālruņiem un Android planšetdatoriem. AutoCAD WS lietotnei ir daudzas PC versijas funkcijas, bet ir arī dažādi ierobežojumi. Lietotne sniedz iespēju zīmēt līnijas, apļus u.c. formas, teksta rakstīšanu, krāsu un slāņu lietošanu, un pat mērījumus. Jaunākā, 1.3. versija, tika izlaista 2011. gada 17. augustā ar tādām papildus funkcijām kā vienību rakstīšanu, slāņa redzamību regulēšanu, platību mērīšanu u.c. Lietotne pielāgojas gan ainavorientācijai, gan portretorientācijai.
Autodesk 2011. gada 20.aprilī izdeva Android mobilo lietotni. Jaunā lietotne ir ļoti līdzīga iOS lietotnei. Android AutoCAD WS mobilajā lietotnē ir dažas unikālas funkcijas, kas nav atrodamas IOS versijā. Android lietotne ļauj lietotājiem manuālas ievades vietā ievietot tekstu ar balss komandām. Šī funkcija pašreiz nav atbalstīta iOS mobilajām ierīcēm.
AutoCAD Freestyle
Programma veidota uz AutoCAD bāzes, AutoCAD Freestyle ir vienkāršota, mazcenas (149 dolāru) lietojumprogramma, kas ļauj viegli izveidot precīzus, profesionāla izskata 2D rasējumus un skices. Autodesk šo programmatūru ir pārtraucis izplatīt un attīstīt.
Studentu versijas
AutoCAD ir izveidojusi versiju skolēniem un skolotājiem ar 36 mēnešu licenci. AutoCAD Studentu versija ir funkcionāli identiska pilnajai komerciālajai versijai, vienīgā atšķirība: DWG failus, kas izveidoti vai laboti ar AutoCAD studentu versiju ir iezīmēti ar "izglītības karogu". Ja šādu DWG failu atver ar jebkuru AutoCAD versiju (komerciālo vai studentu), rasējumu ietvers zīmogs no visām četrām pusēm. Tas pats notiek rasējumus printējot. Rasējumus vai objektus, kas veidoti AutoCAD studenu versijā nedrīkst izmantot komerciālos nolūkos. Arī tad, ja rasējumus kas veidoti komerciālajā AutoCAD versijā ievieto AutoCADStudentu versijā tie uzreiz tiek "apzīmogoti". Autodesk Izglītības Kopiena (Autodesk Education Community) nodrošina reģistrētajiem studentiem un mācībspēkiem brīvu pieeju dažādām Autodesk programmām.
Microsoft Windows
Jaunākā AutoCAD 2012 versija netika daudz pārveidota, tikai nedaudz uzlabota. Vairākas nelielas izmaiņas tika veiktas, lai uzlabotu 3D iespējas, un tika pievienotas dažas jaunas funkcijas, lai uzlabotu programmas produktivitāti. Šīs izmaiņas iekļauj: paaugstinātu darba virsmas kontroli, bloku sasaisti, uzlabota manipulācija ar 3D modeļiem, un citi mazāk pamanāmi papildinājumi. Pēc 2011 AutoCAD palaišanas uz Macintosh, Windows versijai trūka vairākas funkcijas, kas bija pieejamas Mac versijā. Mac AutoCAD versijas darba virsmas kontrole tagad ir izveidota uz jaunā 2012 AutoCAD. Lai pierādītu, ka viņiem ir labākā 3D modeļa manipulāciju programma, Autodesk iztika ar veco saglabāto vēsturisko metodi un ieviesa tajā dažus jaunus papildinājumus, ko automātiski uzstāda Autodesk Inventor Fusion .Šis papildinājums ļauj lietotājiem atvērt un manuāli rediģēt 3D modeļus bez to saglabāšanas un eksportēšanas. Kad lietotājs ir pabeidzis rediģēt objektu,papildinājums automātiski atver atjaunināto versiju AutoCAD. Autodesk arī aizstāja vecās funkcijas ar jaunām bloku funkcijām. Tagad tas ļauj lietotājiem dublēt objektus, izmantojot trīs dažādas komandas: dublēt blokus polāri, dublēt blokus izmantojot taisnstūra formu, un bloku dublēšana tos novietojot pa iepriekš noteiktu ceļu. Jaunā masīva funkcija darbosies rediģējot gan 2D, gan 3D objektus. Autodesk izveidojis tā, lai lietotājs varētu pirkt AutoCAD 2012 programmu kopā ar tā papildinājumiem. Jaunākais 2012AutoCAD izlaidums nāca ar jaunām sistēmu prasībām un ieteikumiem, lai to varētu uzinstalēt.
Mac OS
1994. gadā Autodesk pārtrauca atbalstīt Apple datorus. Tādēļ ilgi netika izlaistas AutoCAD versijas, kas atbalstītu Macintosh datorus. 2010. gada rudenī Autodesk paziņoja, ka nākotnes AutoCAD versijās viņi atkal atbalstīs Apple Mac OS X operētājsistēmu. Lielāko daļu AutoCAD 2012 Windows versijas iezīmju var atrast arī 2012 Mac versijā. Galvenā atšķirība ir lietotāja saskarne un programmu izkārtojums. Saskarne ir veidota līdzīgi pierastajam Apple OS X programmās. Autodesk ir iebūvējis dažādas funkcijas, lai pilnībā izmantotu Apple iespējas, kā arī pilnekrāna režīmu. AutoCAD rasējumus kas veidoti uz MAC var gan rediģēt, gan saglabāt DWG formātā, kas ļaus failu ir rediģēt uz citām operētājsistēmām. AutoCAD 2012 atbalsta Mac OS 10.6.4 un tās turpmākās versijas. 2012 AutoCAD LT tagad ir pieejams, Mac App Store par 899,99 dolāriem. Pilna 2012 AutoCAD versija priekš Mac, tomēr nav pieejama Mac App Store, jo šajā internet veikalā ir uzlikts cenu ierobežojums 999 dolāri. Tādēļ 2012 AutoCAD priekš Mac var iegādāties tikai Autodesk tīmekļa vietnē par 3995 dolāriem.
Valters Dikss
Valters Dikss (en; dzimis Koralspringsā, Floridas štatā, ASV) ir amerikāņu vieglatlēts, startē sprinta distancēs. V. Dikss kļuva par divkārtēju 2008. gada Vasaras Olimpisko spēļu bronzas medaļas ieguvēju. Viņš bija trešais 100 m un 200 m distancēs.
Jūlijs Cēzars
Kā populāru tradīciju politiķis Cēzars ar Marku Licīniju Krasu un Gneju Pompeju izveidoja neoficiālu triumvirātu, kas vairākus gadus dominēja Romas politikā. Viņu galvenais politiskais pretinieks bija Romas senāts, ko vadīja optimāti (Marks Porcijs Katons, Marks Kalpurnijs Bibuls u.c.). Iekarojot Galliju, Cēzars paplašināja Romas valdījumus līdz pat Ziemeļjūrai un ienesa Romas kultūru mūsdienu Francijas teritorijā. Tāpat 55. gadā p.m.ē. viņš vadīja pirmo romiešu iebrukumu Britānijā. Pēc triumvirāta izjukšanas Cēzars attālinājās no Pompeja un Romas senāta. 49. gadā p.m.ē. Cēzars, vadot savus leģionus pāri Rubikonas upei, uzsāka pilsoņu karu, pēc kura viņš kļuva par Romas valdnieku. Uzņemoties valsts pārvaldi, Cēzars uzsāka plašas reformas romiešu sabiedrībā un valdībā. Viņš tika pasludināts par "diktatoru uz mūžu" (dictator perpetuo) un centralizēja Republikas birokrātiju.
Marta īdu laikā (15. martā) 44. gadā p.m.ē. senatoru grupa Marka Bruta vadībā veica atentātu pret diktatoru, cerot atjaunot Romas Republikā iepriekšējo kārtību. Tomēr izcēlās vēl viens pilsoņu karš, kas noveda līdz autokrātijas nostiprināšanai Cēzara adoptētā troņmantnieka Augusta Oktaviāna vadībā. 42. gadā p.m.ē., divus gadus pēc atentāta, Senāts oficiāli iesvētīja Cēzaru kā vienu no romiešu dieviem.
Cēzara vārds kļuva par Romas impērijas valdnieku ("ķeizaru") titula sastāvdaļu, vēlāk šī tradīcija turpinājās arī Austrumromas impērijā, kur par cēzariem dēvēja līdzvaldniekus vai troņmantniekus. Kā valdnieka tituls tas viduslaikos saglabājās Svētās Romas impērijas (vēlāk arī Austrija un Vācijas Impēriju) laikā, kad tās valdnieki tika dēvēti par "ķeizariem", kā arī Bulgārijas, Serbijas un Krievijas valstīs, kur tās valdnieki tika dēvēti par "cariem".
Biogrāfija
Cēlies no dižciltīgas un senas Romas patriciešu Jūlija dzimtas jeb Jūlijiem (la). Izdienot obligāto dienestu armijā, Jūlijs Cēzars ieņēma dažādus svarīgus sabiedriskus posteņus. Cēzars prata patikt tautai. Viņš bija laipns, labi ģērbies, labs karavadonis un politiķis, taču daudzi domāja, ka aiz viņa laipnās ārienes slēpjas neapslāpējama varaskāre. 60. gadā pirms mūsu ēras viņš tika ievēlēts uz vienu gadu par konsulu, faktiski par Romas vadītāju. Cēzara pakļautībā bija pilsētu valdes un karaspēks, kaut gan vara tika dalīta ar otru konsulu.
Pēc tam Cēzars kļuva par Gallijas (mūsdienu Francijas) vietvaldi. 55. un 54. gadā p.m.ē. Cēzars iebruka Britānijā. Viņam pakļāvās milzīga armija, kuru viņš nolēma paturēt pretēji likumam, kas paredzēja atlaist karavīrus. Tā 49. gadā p.m.ē. Cēzars uzsāka cīņu par vienvaldību, kurā Cēzara pretinieks bija Gnejs Pompejs. Pilsoņu karš Romas Republikā turpinājās līdz 45. gadam p.m.ē. un beidzās ar Cēzara uzvaru. Cēzars tādā veidā kļuva par diktatoru.
Daudziem šāda lietu kārtība nepatika un Cēzars tika nogalināts 44. gada p.m.ē. 15. martā (marta īdās) Romā pie ēkas, kurā savācās senāts. Pēc viņa nāves, cīņu par varu turpinājis cits Jūliju dzimtas pārstāvis — viņa māsasdēls Oktaviāns Augusts, kurš arī šajā cīņā uzvarēja.
Cēzars un Kleopatra
Leģenda stāsta, ka Kleopatra ieguvusi Jūlija Cēzara sirdi burtiski dažos acumirkļos — uzreiz pēc tam, kad bija izritinājusies no austrumnieciskā paklāja, kurā bija ievīstīta, lai nepamanīta nonāktu Cēzara apartamentos. Paklājs tika piegādāts Cēzaram kā dāvana, un Kleopatra no tā izritinājās viņa acu priekšā. Šāda ierašanās pie Cēzara, kurš tajā brīdī atradās Aleksandrijā, bija nepieciešama, jo šajā pilsētā Kleopatrai draudēja nāves briesmas. Savukārt Cēzars bija ieinteresēts, lai Kleopatra kļūtu par Ēģiptes valdnieci un būtu viņa marionete.
Iespējams, ka Cēzaru ir apbūrusi Kleopatras jaunība. Kad viņi 48. gadā p.m.ē. satikās pirmoreiz, Cēzaram bija 52 gadi, bet Kleopatrai tikai 21 gads. Cēzars bija jau precējies, un romiešiem nepatika Cēzara mīlas dēka ar Kleopatru. Viņi izdarīja lielu spiedienu uz Cēzaru. Ir ziņas, ka Kleopatrai ir bijis dēls no Cēzara — Cēzarions, bet pats Cēzars viņu neatzina par savu dēlu.
Cēzara nāve
Ietekmīgākie Romas senatori, kuru varu un autoritāti Cēzars politisko reformu rezultātā bija ierobežojis, baidījās, ka viņš, jau tā baudot praktiski neierobežotu varu, pasludinās sevi par monarhu. Tas varētu nozīmēt Senāta un republikas kā valsts iekārtas likvidēšanu. Tādējādi arī senatori kā politiska kategorija beigtu pastāvēt. Grūti teikt, cik pamatotas bija šīs bažas, taču bija arī daudzi citi iemesli, kādēļ Cēzaram nelabvēļu pietika. Tā, senatoru grupa 44. gadā p.m.ē. organizēja sazvērestību pret Cēzaru un, viņam ienākot Senāta ēkā, viņu nogalināja. Sazvērnieki ar vairākiem desmitiem naža dūrienu gluži vai sakapāja Cēzaru.
Cēzars vēl pirms iešanas uz senātu tika brīdināts par tur draudošajām briesmām, bet viņš nepaklausīja. No sākuma Jūlijs Cēzars esot pretojies, bet, kad sazvērnieku vidū pamanījis savu draugu Marku Brutu, iekliedzies "Et tu Brute?" (lv). Pēc tam viņš vairs neesot pretojies. Patiesībā šos latīņu vārdus viņa mutē ielika Šekspīrs savā lugā "Jūlijs Cēzars". Romiešu vēsturnieki stāsta, ka viņa pēdējie vārdi esot bijuši: "Kai su, technon?" — kas nozīmē, no grieķu valodas tulkojot "Arī tu mans bērns?" Iespējams Bruts tiešām bija viņa dēls, jo Bruta māte Servīlija bija viena no daudzajām Cēzara mīļākajām. Tiek arī runāts, ka mirstošais Cēzars, krītot, pavilka savas togas apakšējo malu, apsedzot kājas — lai mirtu pieklājīgi apklāts.
Daudzi vēsturnieki Cēzara personību vērtē negatīvi — kā tirānu, kas iznīcināja Romas republiku. Tomēr Romas republika, runājot cita triumvīra Pompeja vārdiem, bija mirusi jau tāpat savu samilzušo iekšējo pretrunu rezultātā. Tikai stingra roka, diktatūra, varēja uz kādu laiku paglābt tā laika klasisko Vidusjūras pasauli no pilnīga haosa. Tieši tāpēc, ka Cēzars bija diktators un izcils karavadonis, viņš spēja ieviest kārtību un veikt reformas, kas vēl vairākus gadsimtus nodrošināja stabilitāti visā plašajā Vidusjūras reģionā.
Cēzara slepkavība, ko veica viņa draugs Marks Bruts un citi Romas senatori (nogalinot to ar 23 naža dūrieniem), cerībā glābt republiku, izraisīja otru pilsoņu karu, kas galīgi sagrāva Romas republiku, un radīja Romas impēriju Cēzara adoptētā dēla Oktaviāna vadībā.
Politiskās reformas
Viņš īstenoja arī brāļu Grakhu zemes reformu, sadalot to saviem kara veterāniem un nabagiem. Ap 80 tūkstošiem iedzīvotāju no Itālijas un citām biezi apdzīvotām vietām viņš nosūtīja uz Kartāgu, Korintu un citiem reģioniem, kuri karos bija zaudējuši daudz iedzīvotāju. Tāpat viņš administratīvā kārtā samazināja nabadzīgo iedzīvotāju parādus un ierosināja vairākus likumprojektus, kas ierobežoja aizdevumu procentu likmes. Tika izstrādāta bankrota likumdošana, kuras galvenie pamatprincipi saglabājušies līdz pat mūsdienām.
46. gadā p.m.ē. Cēzars astronomam Sosigēnam uzdeva izstrādāt jaunu kalendāru, jo līdz tam laikam lietotais romiešu kalendārs neatbilda reālajam saules gadam. 45. gadā p.m.ē. kalendārs tika ieviests, un tas ieguva nosaukumu Jūlija kalendārs.
Literārie darbi
Cēzars ir sarakstījis arī trīs literārus darbus. Tie ir "Piezīmes par gallu karu", "Piezīmes par pilsoņu karu" un traktāts par stila jautājumiem "Markam Tullijam Ciceronam par analoģiju". Šajos darbos ir tāda literārā forma, kas neprasa īpašu māksliniecisko apdari — tās ir piezīmes jeb komentāri. Tomēr tajos vērojama gan kompozicionāla nobeigtība, gan stilistiski spilgti izstrādātas epizodes. Jūlijs Cēzars, aprakstīdams gallus, viņu dievības raksturoja romiešu dievību vārdos, lai pēc iespējas īsāk varētu tos raksturot.
Kultūrā
Cēzara personāžs figurē teju vai visos darbos, kas ir saistīti ar Kleopatru. Savukārt par Kleopatru ir neskaitāmā daudzumā sacerēti romāni, uzvestas teātru izrādes, uzņemtas filmas utt.
Baroka laikmeta komponists Georgs Frīdrihs Hendelis ir arī sacerējis operu, kuras nosaukums ir "Jūlijs Cēzars".
Radiointerferometrs
Radiointerferometrs ir instruments radioastronomiskiem novērojumiem, kas sastāv no divām vai vairākām radioteleskopa antenām, kas novietotas noteiktā attālumā viena no otras. Jo lielāks attālums starp antenām, jo augstāka tā izšķirtspēja. Radiointerferometrs ļauj realizēt astronomijā lielāko iegūstamo izšķirtspēju, kas sasniedz 10−5 leņķa sekundes.
Scuderia Ferrari
Scuderia Ferrari ir Formula 1 autosacīkšu komanda. Tā ir vienīgā, kura ir piedalījusies pirmajā F1 sezonā (. gadā) un pastāv joprojām. (Šobrīd F1 piedalās arī pirmie F1 čempioni - Alfa Romeo)
Līdz 1950. gadam
Komandu 1929. gadā nodibināja itālis Enco Ferrāri. Komanda sadarbojās ar Alfa Romeo viņu finansiālo grūtību laikā.
Pārmaiņas, 1960. gadi
. gadā komandai pievienojās vēl daži piloti, bet. gadā titulu izcīnīja Fils Hills. Ferrari izcīnīja pirmo konstruktoru kausu. Cits komandas pilots, Volfgangs fon Tripss, nomira smagā avārijā tā paša gada. . un. gadā komanda izcīnīja dažas uzvaras, bet. gadā atkal izcīnīja konstruktoru kausu. Čempiona titulu izcīnīja Ferrari pilots Džons Sertīss. . gadā komandas ilggadējais pilots Lorenco Bandīni nomira pēc avārijas, kur viņa mašīna aizdegās. . gadā Žakijs Ikss izcīnīja uzvaru un vairākas citas reizes finišēja augstās pozīcijās, taču avārija treniņbraucienos liedza viņam titulu. Pēc sezonas viņš devās uz Brabham. . gadā notika komandas restrukturizācija, tāpēc tai bija vāji rezultāti.
Konstruktoru kausi, 1970. gadi
. gadā Ikss atgriezās komandā un uzvarēja trīs sacīkstēs. Tosezon viņš kļuva par vicečempionu. Šī bija pēdējā dekāde komandai salonautomobiļu sacīkstēs. Pēc trim neveiksmīgām sezonām Ferrari ieradās Nikijs Lauda un pēc sezonas izcīnīja gan čempiona titulu, gan konstruktoru kausu. Lauda piedzīvoja ļoti smagu avāriju. gada, taču sešās nedēļās atvesļojās no traumām. Pēdējā sacīkstē viņš izstājās spēcīga lietus apstākļos, jo, kā viņš pats teica, "viņš nevēlas vēlreiz cīnīties ar nāvi". Titulu ieguva Džeimss Hants. Lauda dekādes gaitā izcīnīja vēl vienu titulu.
Atgriešanās, 1990. gadi
. gada sezona iesākās daudzsološi, jo jaunais komandas pilots Alēns Prosts uzvarēja daudzās sacīkstēs, taču pēdējā sacīkstē zaudēja titulu Airtonam Sennam. Turpmākās trīs sezonas komanda neizcīnīja nevienu uzvaru. Prosts pameta komandu, jo salīdzināja Ferrari formulu ar kravas mašīnu. . un. gadā uzvaras izcīnīja Gerhards Bergers un Žans Alezī. . gadā Ferrari nākotne pagriezās par 180 grādiem, jo komandai pievienojās divkārtējais pasaules čempions Mihaels Šūmahers un liela daļa viņa personāla no Benetton. Par otro pilotu kļuva īrs Edijs Irvains, kurš iepriekš bija Jordan komandas pilots. Lai arī pārmaiņas bija lielas, panākumi nenāca uzreiz. Šūmaheram gan izdevās trīs reizes izcīnīt uzvaru savā pirmajā sezonā. . gadā Šūmahers cīnījās ar kanādieti Žaku Vilnēvu par čempiona titulu, taču sezonas pēdējā sacīkstē veica līdzīgu manevru kā trīs gadus iepriekš pret Deimonu Hillu, tikai šoreiz Vilnēvs varēja braukt tālāk un Šūmahers tika diskvalificēts no sezonas kopvērtējuma. Uzvaras un punktus viņš gan paturēja. Nākamajā sezonā Šūmahers atkal cīnījās par savu trešo titulu, taču viņam ceļā nostājās soms Mika Hekinens. . gadā vācietis salauza kāju avārijā, tāpēc par titula pretendentu no Ferrari kļuva Irvains, bet Šūmaheru tikmēr aizvietoja soms Mika Salo. Irvains cīņu par titulu zaudēja pēdējā sacīkstē.
Dominance, 2000. gadi
. gadā Irvains devās uz Jaguar, kamēr viņa vietu Ferrari ieņēma viņa bijušais komandas biedrs Rubenšs Barikello. Ferrari šajā dekādē piedzīvoja ļoti labus laikus, pirmajā sezonā Šūmahers cīņā par titulu pārspēja Hekinenu, otrajā — Deividu Kulthārdu, bet. gadā komanda dominēja un kopvērtējumā pirmajās divās ailītēs varēja redzēt Ferrari pilotu vārdus. Nākamā sezona iesākās neveiksmīgi, taču pēc daudzām uzvarām M. Šūmahers pārspēja Kimi Raikonenu. . gadā komanda atkal bija ārpus konkurences. . gadā tika aizvadīta neveiksmīga sezona un Ferrari pirmoreiz dekādē zaudēja abās ieskaitēs. . gadā Barikello devās prom no komandas un viņa vietā sāka braukt Felipe Masa. Togad Ferrari atkal iesaistījās cīņā gan par čempionu titulu, gan par konstruktoru kausu, taču sezonas beigās zaudēja. Šūmahers paziņoja par savu aiziešanu no autosporta, bet komanda paziņoja par Kimi Raikonena pievienošanos komandai. . gadā, pēc spiegošanas skandāla, kura rezultātā McLaren komandu diskvalificēja no čempionāta, Ferrari izcīnīja kārtējo konstruktoru kausu. Lai gan divas sacīkstes pirms sezonas beigām tas šķita nereāli, par čempionu kļuva Reikenens.
. gadā komandā brauca tie paši piloti. Sākotnēji abi kandidēja uz titulu, tomēr sezonas beigās vairākkārtējas Raikonena neveiksmes ļāva Masam atrauties. Masa bija Ferrari vienīgais kandidāts uz titulu kopš, kad Reikenens zaudēja matemātiskas izredzes kļūt par čempionu. Masa pēdējā sacīkstē uzvarēja, tomēr ar to nepietika un kopvērtējumā viņš zaudēja par vienu punktu. . gadā komanda pirmajos trijos posmos neizcīnīja ne punkta, kas bija sliktākais komandas starts kopš. gada, kad pirmos punktus Ferrari ieguva ceturtajā sezonas sacīkstē. Reikenens ieguva 3 punktus par finišu 6. vietā. Masa piedzīvoja avāriju, pēc kuras bija spiests izlaist sacīksti, kā arī tika paziņots, ka viņš nepiedalīsies nākamajā. Sākotnēji bija paziņots par Šūmahera atgriešanos, lai savainoto brazīlieti aizvietotu, tomēr kakla traumas dēļ viņš atgriešanos atsauca. Eiropas un šo vietu ieņēma Luka Badoers. Neveiksmīgā snieguma dēļ sākot ar Badoeru aizvietoja Džankarlo Fizikella.
2010. gadi
. gadā Kimi Reikenens pameta Ferrari. Viņu aizstāja ar Fernando Alonso. . gadā komandā brauca Masa un divkārtējais pasaules čempions Fernando Alonso. Sezonas pirmajā sacīkstē Alonso izcīnīja pirmo uzvaru jaunajā komandā. Tomēr pēc septiņām sacīkstēm Ferrari bija trešajā vietā. Pēc Vācijas Grand Prix Ferrari palika trešajā vietā. 2009. gadā Ferrari paziņoja, ka Masa turpinās braukt kopā ar Fernando Alonso vismaz līdz gada sezonas beigām.